**Kritériá prijímania detí do Materskej školy v Nižnej**

Podľa § 59 a § 59a, 59b zákona č. 245/2008 Z. z. o výchove a vzdelávaní (ďalej len školský zákon) a § 5 ods. 14 zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov:

**Riaditeľ ZŠ s MŠ Nižná prijíma deti na základe podaných žiadostí, podľa týchto kritérií.**

* **dieťa, ktoré dovŕši k 31. augustu vek 5 rokov**, pre ktoré bude **predprimárne vzdelávanie povinné** (vrátane dieťaťa, ktoré má **pokračovať v plnení povinného predprimárneho vzdelávania**) s trvalým pobytom v danej obci pre ktoré je daná MŠ spádová a dieťa, ktoré je umiestnené v zariadení na základe rozhodnutia súdu a bude predprimárne vzdelávanie pre neho povinné,
* dieťa, ktoré dovŕši k 31. augustu vek 5 rokov, pre ktoré bude **predprimárne vzdelávanie povinné** (vrátane dieťaťa, ktoré má **pokračovať v plnení povinného predprimárneho vzdelávania**) s trvalým pobytom mimo danej obce, ale zákonní zástupcovia si ju pre dieťa vybrali pokiaľ to umožňuje kapacita,
* dieťa, ktoré má **právo na prijatie na predprimárne vzdelávanie** s trvalým pobytom v danej obci, pre ktoré je na účely výkonu práva na prijatie daná **MŠ považovaná za spádovú** a dieťa s právom na prijatie, ktoré je umiestnené v zariadení na základe rozhodnutia súdu,
* dieťa, ktoré má právo na prijatie na predprimárne vzdelávanie s trvalým pobytom v inej obci,
* dieťa, ktoré nedovŕšilo vek 3 roky k 31. augustu a má trvalý pobyt v danej obci, sa prijíma len ak sú zabezpečené kapacitné, materiálne, personálne podmienky MŠ a má osvojené základné hygienické návyky – prijatie dieťaťa po dovŕšených dvoch rokov veku je výnimočné,
* deti z časti obce Zemianska Dedina sa prednostne prijímajú do MŠ Nová doba, ak si o to zákonný zástupca požiada,
* súrodenci sa prijímajú do tej istej MŠ, ak to po splnení vyššie uvedených kritérií dovoľuje kapacita.

**Podľa § 59 ods. 8 školského zákona a § 6 ods. 1 vyhlášky 541/2021 Z. z. o materskej škole :**

V rozhodnutí o prijatí dieťaťa môže riaditeľ materskej školy určiť adaptačný pobyt, ktorý nesmie byť dlhší ako tri mesiace, alebo ak ide o prijatie dieťaťa so zdravotným znevýhodnením, dieťaťa zo sociálne znevýhodneného prostredia alebo dieťaťa s nadaním,  diagnostický pobyt dieťaťa, ktorý nesmie byť dlhší ako tri mesiace. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

V Nižnej, dňa: 16.04.2025 Mgr. Ľubomír Ivan

 riaditeľ školy